ພວກ​ນັກ​ເຄື່ອນ​ໄຫວ​ກ່າວ​ວ່າ ​ເຂື່ອນ​​ໃນ​ປະ​ເທດ​ຈີນ ສົ່ງ​ຜົນ​ກະທົບ​ຕໍ່​ແມ່​ນໍ້າ​ ໃນ​ມຽນມາ
ມີການຮຽກຮ້ອງ​ໃຫ້​ຈີນ​ຄວບ​ຄຸມ​ການ​ໄຫລ​ຂອງ​ນໍ້າ ຈາກ​ເຂື່ອນຢູ່ ​ແມ່ນໍ້າລອງຈຽງ ​ໃຫ້​ເປັນ​ໄປ​ຕາມ​ທໍາ​ມະ​ຊາດ​ຫລາຍ​ຂຶ້ນ ເພື່ອຫລຸດ ຜ່ອນຜົນກະທົບ.
ພວກນັກເຄື່ອນໄຫວມຽນມາກຸ່ມນຶ່ງ ກ່າວວ່າ ເຂື່ອນແຫ່ງນຶ່ງໃນຈີນ ໄດ້ເຮັດໃຫ້ລະດັບນໍ້າໃນສາຂານຶ່ງຂອງແມ່ນໍ້າອິຣາວະດີ ໃນພາກຕາເວັນອອກຂອງມຽນມາ ລົດລົງສູ່ລະດັບຕໍ່າສຸດ ເປັນປະວັດສາດ ເຮັດໃຫ້ນໍ້າໄຫລບໍ່ແນ່ນອນແລະສ້າງຄວາມເສຍຫາຍໃຫ້ແກ່ການເສດຖະ ກິດໃນຂົງເຂດ ດັ່ງທີ່ຜູ້ສື່ຂ່າວວີໂອເອລາຍງານມາຈາກບາງກອກນັ້ນ ກໍແມ່ນວ່າ ຈີນໄດ້ຖືກຕໍາໜິຕິຕຽນມາກ່ອນວ່າ ບໍ່ແບ່ງປັນຂໍ້ມູນພຽງພໍກ່ຽວກັບເຂື່ອນທີ່ຕົ້ນນໍ້າຂອງຕົນ ສິງມີລາຍລະອຽດ ມາສະເໜີທ່ານ ໃນວັນອັງຄານສັບປະດາແລ້ວນີ້ ອົງການສະພາວະແວດ ລ້ອມສານແລະອົງການເຄືອຂ່າຍກິດແມ່ຍິງສານ ໄດ້ເປີດ ເຜີຍລາຍງານສະບັບນຶ່ງ ທີ່ຖິ້ມໂທດໃສ່ເຂື່ອນໃນແມ່ນໍ້າ ລອງຈຽງຂອງຈີນ ວ່າເປັນຕົ້ນເຫດເຮັດໃຫ້ລະດັບນໍ້າລqດ ລົງຢ່າງຫລວງຫລາຍ ລາຍງານເວົ້າວ່າ ນັບແຕ່ເຂື່ອນໄຟຟ້າພະລັງນໍ້າແຫ່ງນີ້ ໄດ້ເລີ່ມແລ່ນມາໃນເດືອນກໍລະກົດຜ່ານມາ ລະດັບນໍ້າ ໃນບາງແຫ່ງແມ່ນໄດ້ລົດລົງ ຍັງເຫລືອພຽງປະມານ 1 ສ່ວນ 3 ຂອງລະດັບປົກກະຕິຂອງມັນ ແລະເລິກພຽງຫົວເຂົ່າເທົ່ານັ້ນ ລາຍງານອ້າງຄໍາເວົ້າຂອງພວກຊາວບ້ານທີ່ກ່າວວ່າ ລະດັບ ນໍ້າສາມາດລົດລົງໄດ້ຢ່າງຫລວງຫລາຍບາດດຽວ ພາຍໃນ ເວລາເຄິ່ງຊົ່ວໂມງ ເຮັດໃຫ້ພວກເຮືອທີ່ແລ່ນໃນລໍາແມ່ນໍ້າ ຕິດຄາຢູ່ກາງນໍ້າ ນໍ້າຕື້ນທີ່ວ່ານີ້ໄດ້ເຮັດພວກເຮືອຂ້າມຟາກ ບໍ່ສາມາດແລ່ນໄດ້ ສົ່ງຜົນໃຫ້ການຄ້າຂາຍຫາ ລ້ຽງຊີບປະຈໍາວັນຂອງພວກຊາວບ້ານ 16 ພັນຄົນ ທີ່ຂ້າມໄປຂ້າມມານັ້ນ ຊັກຊ້າລົງ ນາງຈາມຕອງ ປະຈໍາກຸ່ມເຄືອຂ່າຍກິດແມ່ຍິງສານ ຫລື Shan Women’s Action Net- work ທີ່ມີຫ້ອງການຕັ້ງຢູ່ໃນເມືອງຊຽງໃໝ່ຂອງໄທ ກ່າວວ່າ ພວກຊາວບ້ານບາງຄົນໄດ້ ເຫັນລາຍຮັບຂອງເຂົາເຈົ້າ ລຸດລົງຫລາຍເຖິງເຄ່ິງນຶ່ງ ຊຶ່ງນາງຈາມຕອງກ່າວວ່າ: ແມ່ນໍ້າລອງຈຽງ ເນ່ງຂ້າມຈາກແຂວງຢຸນນານໃນພາກຕາເວັນຕົກສຽງໃຕ້ຂອງຈີນ ໄປຫາ ລັດສານໃນພາກຕາເວັນອອກຂອງມຽນມາ ທີ່ເອີ້ນແມ່ນໍ້າສາຍນີ້ວ່າ ນໍ້າເມົາ ຫລັງຈາກນັ້ນ ມັນໄຫລໄປຕົກໃສ່ແມ່ນໍ້າອິຣາວະດີ ຊຶ່ງເປັນແມ່ນໍ້າສາຍທີ່ໃຫຍ່ທີ່ສຸດຂອງມຽນມາ ພວກນັກເຄື່ອນໄຫວພາກັນຮຽກຮ້ອງໃຫ້ຈີນຄວບຄຸມການໄຫລຂອງນໍ້າ ຈາກເຂື່ອນນັ້ນ ໃຫ້ເປັນໄປຕາມທໍາມະຊາດຫລາຍຂຶ້ນ ໃຫ້ມີຜົນກະທົບໜ້ອຍທີ່ສຸດຕໍ່ພວກຊາວບ້ານແລະຕໍ່ ສິ່ງແວດລ້ອມ ທີ່ຢູ່ໃຕ້ເຂື່ອນລົງໄປນັ້ນ ນອກນີ້ ມີລາຍງານວ່າຈີນຍັງວາງແຜນຈະສ້າງເຂື່ອນຕື່ມອີກປະມານ 13 ແຫ່ງໃສ່ແມ່ນໍ້າໜູ ຫລືທີ່ເອີ້ນວ່າ ແມ່ນໍ້າ Salween ຢູ່ໃນມຽນມານັ້ນ ທ່ານ Sai Sai ໂຄສົກປະຈໍາອົງການສະພາວະແວດລ້ອມສານ ກ່າວວ່າ ຈີນຈະຕ້ອງພິ ຈາລະນາເຖິງສະພາບຂອງພວກແມ່ນໍ້າ ທີ່ຕົນຊົມໃຊ້ຮ່ວມກັບພວກປະເທດເພື່ອນບ້ານ ແລະກັບພວກປະຊາຄົມທັງໝົດທີ່ອາໄສພວກແມ່ນໍ້າເຫົລ່ານີ້ ເປັນບ່ອນຫາຢູ່ຫາກິນນັ້ນ ຊຶ່ງທ່ານ Sai Sai ກ່າວດັ່ງນີ້: ຈີນເຄີຍໄດ້ຖືກຕໍາໜິຕິຕຽນມາກ່ອນແລ້ວ ວ່າບໍ່ໄດ້ແບ່ງປັນຂໍ້ມູນກ່ຽວກັບພວກເຂື່ອນຂອງຕົນ ຮວມທັງເຂື່ອນທີ່ສ້າງໃສ່ແມ່ນໍ້າລ້ານຊ້າງ ຫລືທີ່ເອີ້ນກັນວ່າ ແມ່ນໍ້າຂອງໃນເອເຊຍຕາເວັນ ອອກສຽງໃຕ້ນັ້ນ ລະດັບນໍ້າທີ່ລົດລົງຕໍ່າຫລາຍຢ່າງເປັນປະວັດການໃນລໍາແມ່ນໍ້າຂອງໃນປີນີ້ ໄດ້ພາໃຫ້ຫລາຍຄົນຖິ້ມໂທດໃສ່ຫລືຕໍາໜິຕິຕຽນຈີນ ກໍາປູເຈຍ ໄທ ແລະລາວ ກໍກໍາລັງຊອກຫາທາງສ້າງເຂື່ອນຂຶ້ນຕາມລໍາແມ່ນໍ້າຂອງນີ້ເຊ່ນກັນ ແລະກໍໄດ້ຖືກຕໍາໜິຕິຕຽນເຊ່ນກັນ ຈາກພວກກຸ່ມປັກປ້ອງສິ່ງແວດລ້ອມ ທີ່ກ່າວວ່າ ເຂື່ອນ ເຫລົ່ານີ້ ສາມາດເປັນໄພອັນຕະລາຍຕໍ່ລະບົບນິເວດວິທະຍາ ແລະພວກຊາວບ້ານໄດ້